Oficiālais Vēstnesis L 156 , 29/06/2000 Lpp. 0031 - 0032



Komisijas Regula (EK) Nr. 1378/2000 (2000. gada 28. jūnijs), ar ko groza Regulu (EK) Nr. 1486/95, ar kuru atver tarifu kvotas un paredz to pārvaldīšanu cūkgaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 18. jūnija Regulu (EK) Nr. 1095/96 par to koncesiju īstenošanu, kas ietvertas CXL grafikā, kurš sastādīts GATT XXIV.6 sarunu nobeigumā [1], un jo īpaši tās 1. pantu, tā kā: (1) Ar Komisijas Regulu (EK) Nr. 1486/95 [2], kurā jaunākie grozījumi izdarīti ar Regulu (EK) Nr. 1409/1999 [3], atvēra kvotas konkrētam laikposmam. Saskaņā ar Pasaules tirdzniecības organizāciju Komisija apņēmās paaugstināt tarifu kvotas dažiem produktiem cūkgaļas nozarē. Jāprecizē jaunie daudzumi, uz ko attiecas importa režīms no 2000. gada 1. jūlija. (2) Importa kvotas cūkgaļai pēdējos gados ir maz izmantotas, un salīdzinoši lielais nodrošinājums par importa licencēm var būt atturošs faktors tirdzniecībā. Lai atvieglotu cūkgaļas tirdzniecību un saskaņotu nodrošinājuma apjomus par importa licencēm gaļas nozarēs, jāpārskata nodrošinājuma apjoms. (3) Šajā regulā paredzētie pasākumi saskan ar Cūkgaļas vadības komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 1486/95 groza šādi. 1. Regulas 1. pantu aizstāj ar šādu pantu: "1. pants Regulas I pielikumā norādītās importa tarifu kvotas atver katru gadu attiecībā uz produktu grupām un attiecībā uz nosacījumiem, ar kādiem paredz šīs kvotas." 2. Regulas 5. panta 3. punktu aizstāj ar šādu punktu: "3. Iesniedzot importa licences pieteikumu attiecībā uz jebkuru 1. pantā minēto produktu, iemaksā nodrošinājumu EUR 20 par 100 kilogramiem." 3. Regulas I pielikumu aizstāj ar šīs regulas pielikumu. 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 2000. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 28. jūnijā Komisijas vārdā — Komisijas loceklis Franz Fischler [1] OV L 146, 20.6.1996., 1. lpp. [2] OV L 145, 29.6.1995., 58. lpp. [3] OV L 164, 30.6.1999., 51. lpp. -------------------------------------------------- PIELIKUMS " I PIELIKUMS Grupas Nr. | KN kods | Produkta apraksts | Muitas nodoklis (EUR/par tonnu) | Daudzums tonnās no 2000. gada 1. jūlija | G2 | ex02031955 | Svaigi, dzesināti vai saldēti bezkaula garie muguras gabali un šķinķi | 250 | 34000 | ex02032955 | G3 | ex02031955 | Svaigi, dzesināti vai saldēti filejas gabali | 300 | 5000 | ex02032955 | G4 | 16010091 | Nevārītas žāvētas vai uzziežamās desas | 747 | 3000 | 16010099 | Pārējās desas | 502 | G5 | 16024110 | Citādi gatavi izstrādājumi vai konservi no gaļas, gaļas subproduktiem vai asinīm | 784 | 6100 | 16024210 | 646 | 16024911 | 784 | 16024913 | 646 | 16024915 | 646 | 16024919 | 428 | 16024930 | 375 | 16024950 | 271 | G6 | 02031110 | Svaigi, dzesināti vai saldēti liemeņi un pusliemeņi | 268 | 15000 | 02032110 | G7 | 02031211 | Svaigi, dzesināti vai saldēti mājas cūku izcirtņi ar kauliem vai bez tiem, izņemot gadījumus, kad piedāvā tikai fileju | 389 | 5500 | 02031219 | 300 | 02031911 | 300 | 02031913 | 434 | 02031915 | 233 | ex02031955 | 434 | 02031959 | 434 | 02032211 | 389 | 02032219 | 300 | 02032911 | 300 | 02032913 | 434 | 02032915 | 233 | ex02032955 | 434 | 02032959 | 434 | " --------------------------------------------------